സുസെയ്ൻ അൽ ഹുബി

പാലസ്തീനിൽ നിന്നുള്ള ഒരു പർവ്വതാരോഹകയാണ് സുസെയ്ൻ അൽ ഹുബി. 2011 മേയ് 11-ന് ഇവർ ലോകത്തിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കി. അതോടെ എവറസ്റ്റ് കീഴടക്കുന്ന ആദ്യത്തെ അറബ് വനിതയെന്ന നേട്ടവും സ്വന്തമാക്കി. എവറസ്റ്റ് കൂടാതെ മോണ്ട് ബ്ലാങ്ക്, എൽബ്രസ്, അകോൻകഗുവ, വിൻസൺ മാസിഫ്, ഡെനാലി, കാർസ്ടെൻസ് എന്നീ പർവ്വതങ്ങൾ കീഴടക്കുന്ന ആദ്യ അറബ് വനിതയും സുസെയ്ൻ അൽഹുബിയാണ്.

പാലസ്തീനിലെ ജാഫയിലാണ് സുസെയ്ന്റെ കുടുംബം. അമേരിക്കയിലെ ഉപരിപഠനത്തിനു ശേഷം ഇവർ യുണൈറ്റഡ് അറബ് എമിറേറ്റ്സിൽ സ്ഥിരതാമസമാക്കി. സാഹസികയാത്രകളും പര്യവേഷണങ്ങളും ഇഷ്ടപ്പെടുന്ന സുസെയ്ൻ പരിസ്ഥിതി സംരക്ഷണ പ്രവർത്തനങ്ങളിലും ചാരിറ്റിപ്രവർത്തനങ്ങളിലും സജീവമാണ്. കിളിമഞ്ചാരോ കൊടുമുടി കീഴടക്കിയ ആദ്യ അറബ് വികലാംഗരാണ് മുതാസേം അബു കർഷും യസ്മീൻ നജ്ജാറും. ഇവരുടെ ദൗത്യത്തിനു സാമ്പത്തിക സഹായം നൽകിയത് സുസെയ്ൻ നേതൃത്വം നൽകുന്ന 'റാഹള്ള' എന്ന സംഘടനയാണ്.

 അവലംബം 

 പുറംകണ്ണികൾ 


വർഗ്ഗം:പലസ്തീനിയൻ വനിതകൾ
വർഗ്ഗം:പർവ്വതാരോഹകർ
വർഗ്ഗം:എവറസ്റ്റ് കീഴടക്കിയവർ
വർഗ്ഗം:2000-ൽ ജനിച്ചവർ